Imukudos

Imukudos eli lymfaattinen kudos on yksi tärkeimmistä elimistön immuunipuolustuksen osista, joka estää mikrobien pääsyä elimistöön. Imukudos muodostuu pääasiassa lymfosyyteistä eli imusoluista sekä niiden varhaismuodoista ja erilaistuneista muodoista. Lisäksi imukudoksessa on verkkosäikeitä, jotka muodostavat verkkorakenteita tukemaan yksittäisiä kudoksen soluja. Imukudosta on runsaasti lymfaattisissa elimissä, joita ovat muun muassa perna, kateenkorva, kitarisa, kielirisa, nielurisat ja luuydin.

Imukudosta on runsaasti myös limakalvonalaisissa imukeräsissä etenkin suolistossa. Eräs imukudoksen tehtävä on muodostaa imusoluja ja vasta-aineita.

Katso myös
Imusuonisto
Immunologia

Lähteet

Histologia
Immuunijärjestelmä